ለሶማሊያ ሰላም ኢትዮጵያ እያደረገች ያለው ጥረት የሚደነቅ ነው – የባይደዋ ነዋሪዎች
ለሶማሊያ ሰላምና ጸጥታ የኢትዮጵያ ህዝብና መንግስት እያደረጉ ያሉትን ጥረት እንደሚያደንቁ በሶማሊያ ባይደዋ ከተማ የሚገኙ ነዋሪዎች ገለጹ።  ነዋሪዎቹ ለዋልታ ኢንፎርሜሽን ማዕከል እንደገለጹት የኢትዮጵያ መከላከያ ሰራዊት ለሶማልያ ህዝብ እያደረገ ያለው የሰብዓዊ እርዳታና የጸጥታ ጥበቃ ሊደናቅና ሊመሰገን  ይገባል። የባይደዋ ከተማ ነዋሪ የሆኑት ወ/ሮ ጀሚላ ሐሰን እንዳሉት የኢትዮጵያ መከላከያ ሰራዊት  አሸባሪውን የአልሸባብ ቡድንን ከአካባቢው ጠራርጎ በማሶጣት ነዋሪው በሰላም ወጥቶ በሰላ መግባት እንዲችል በማድረጉ ትልቅ ምስጋና ይገባዋል ብለዋል።የኢትዮጵያ መከላከያ ሰራዊት በሶማልያ እያደረገ ያለው ሰላምን የማረጋገጥ ሂደት በሌሎች የአፍሪካ አገሮችም የሚደነቅ ነው ያሉት ወ/ሮ ጀሚላ ኢትዮጵያ ድጋፏን ባታደርግ ኖሮ አሁን ያለው ሰላምና መረጋጋት ሊታሰብ አይችልም ነበር ብለዋል። ስሙ እንዳይገለጽ የፈለገ አንድ የሶማልያ ጋዜጠኛ በበኩሉ የኢትዮጵያ መከላከያ ሰራዊት በመርህና በዲሲፕሊን የተነፁና ለጎረቤት አገራት ህዝቦች ሰላም መረጋገጥ መስዋእት የሚሆኑ በመሆናቸው በጣም እንኮራባቸዋለን ብሏል። የኢትዮጵያ ድጋፍ ባይኖር ኖሮ ሶማሊያ የፌደራሊዝምን ሥርዓት መቋቋም ቀርቶ ሰላምና መረጋጋት አግኝታ እንደ አገር ልትንቀሳቀስ አትችልም ነበረ ማለቱን ዋልታ ኢንፎርሜሽን ማዕከል ዘግቧል።